ทหาร “ยูเครน” ดับ 40 ราย หลังถูก “รัสเซีย” บุกโจมตีเต็มรูปแบบ
“ยูเครน” เผยทหารเสียชีวิตกว่า 40 นายในการสู้รบกับกองกำลังรัสเซีย โดยการบุกโจมตีวันนี้ถือเป็นการรุกรานครั้งใหญ่สุดในยุโรป นับตั้งแต่สงครามโลกครั้งที่ 2
“ยูเครน” เผยทหารเสียชีวิตกว่า 40 นายในการสู้รบกับกองกำลังรัสเซีย โดยการบุกโจมตีวันนี้ถือเป็นการรุกรานครั้งใหญ่สุดในยุโรป นับตั้งแต่สงครามโลกครั้งที่ 2
24 ก.พ. 2565

นายโอเลกซี อาเรสโตวิช ที่ปรึกษาของประธานาธิบดี โวโลดิเมียร์ เซเลนสกี ผู้นำยูเครน กล่าวว่า ทหารยูเครนมากกว่า 40 นายได้เสียชีวิต ขณะที่มีทหารบาดเจ็บหลายสิบนายในการสู้รบกับกองกำลังรัสเซียในวันนี้
ส่วน นายดมิโทร คูเลบา รมว.ต่างประเทศยูเครน กล่าวว่า ยูเครนได้เผชิญกับทหารรัสเซียที่ทำการโจมตีเต็มรูปแบบ และเข้ามาทุกทิศทาง แต่ยูเครนยังสามารถต้านทานการรุกคืบของทหารรัสเซีย
ด้านเจ้าหน้าที่กล่าวว่า กองทัพยูเครนสามารถยิงเครื่องบินรบรัสเซียตก 5 ลำ และเฮลิคอปเตอร์ 1 ลำ
อย่างไรก็ตาม รัสเซียได้บุกโจมตียูเครนทั้งทางบก ทะเล และอากาศในวันนี้ ซึ่งถือเป็นการรุกรานประเทศครั้งใหญ่ที่สุดในยุโรปนับตั้งแต่สงครามโลกครั้งที่ 2